Twalef yal tameddit tetteffeɣ tedawar deg umṛaḥ akked lḥara n wadda, yiwet n tikkelt teffeɣ tleḥu tesraḥay aksum, dɣa tesla ṣṣut ɣer texxamin-nni n wadda, tsemḥes mliḥ tesla i ṣṣut n yilemẓi Massen yetteru, yejhel tewwet-it yemma-s, tesla daɣen i ṣṣut n Tafrara teṭṭalab smaḥ i xuya-s. Ttaryel teɛqel ṣṣut n tgellidt tislit-is akked warraw-is tezɛef, tettewaxdeɛ, tečča times, - Tenna-asen s ṣṣut azuran, medden merra nehzen: « Azekka ad d-tawin abasan ameqqran ɣer tlemmast n ṛeḥba, ad t-id-ččaremt d imqerqren ad d-ternnum izerman akken ad n-ḍegger ɣer daxel tagellidt-agi akked warraw-is, ad ternnum ad tḍegrem axeddam-agi akked tmeṭṭut-is ad ternum taxeddamt-is, ḥibeɣ ad ten-t-id-awim ifassen ciden ɣer deffir uɛrur, teslam neɣ ala. »